Lav et referat af nedenstående tekst:

Tekst:
Med Dannebrog i hænderne, de rød-hvide trøjer på kroppene og klap-hatte på hovederne var melodien klar i 1992: - Og det er Frejas sal. 'Der er et yndigt land' blev sunget med stor jubel og optimisme i stemmerne fra de danske fans i Frederikshavn, inden de i 1992 sejlede med Stenaline mod Sverige, hvor Danmark skulle spille semifinalen i Europa-Mesterskabet. Sådan her så det ud, da tusindvis af danskere rejste mod Göteborg fra Frederikshavn for at overvære semifinalen: Dengang lød der et enstemmigt svar fra de trofaste fans, da TV2 Nords reporter spurgte, hvem der ville vinde aftenens kamp mod Holland. - Vi har vundet. Sejren er vor, sang de alle i kor den 22. juni 1992. De fik som bekendt ret, da Danmark vandt 5-4 på straffespark over Holland, mens den ordinære kamp sluttede 2-2. Spiller med om medaljer igen Det er snart 29 år siden, at det danske landshold kunne kalde sig vindere af semifinalen i Europa-Mesterskabet. I morgen går det løs igen på Wembley i England, hvor Danmark skal spille mod samme land. Tilbage i 1992 var der mellem 8-10.000 danske fans blandt de 37.000 tilskuere. Til semifinalen i morgen har Dansk Boldspil-Union sat 8000 billetter til salg til danske fans, der bor i Storbritannien. Der er plads til flere end 60.000 tilskuere på Wembley i London til semifinalerne. Se flere historiske billeder her:

Referat:
Den seneste gang Danmark var i semifinalen i Europa-Mesterskabet, var i 1992, hvor vi spillede mod Holland. Mange danskere sejlede dengang fra Frederikshavn til Göteborg, hvor kampen blev spillet.